stanford-oval/wikipedia huggingface dataset:
גנגנם סטייל
מיקומים במצעדים

בשבוע של 28 ביולי 2012 נכנס השיר למצעד 100 שירי הקיי-פופ המצליחים ביותר של מגזין בילבורד האמריקאי, ודורג בו במקום השישי. שבוע לאחר מכן הגיע השיר למקום הראשון במצעד, ונשאר במקום זה במשך חמישה שבועות רצופים. השיר אף הגיע למקום הראשון במצעד הקליפים לשירים ב-YouTube, של מגזין בילבורד. ב-21 באוגוסט 2012 הגיע למקום הראשון במצעד הקליפים ב-iTunes, ועקף את "As Long as You Love Me" של ג'סטין ביבר ואת "Wide Awake" של קייטי פרי; הייתה זו הפעם הראשונה שקליפ של אמן דרום-קוריאני מגיע למקום הראשון בדירוג זה. בקוריאה הדרומית זכה השיר להצלחה מיידית, הורד ב-745,000 הורדות בתשלום בשבוע הראשון לאחר הוצאתו והוא שוהה במקום הראשון במצעד גאון הקוריאני במשך חמישה השבועות שחלפו מאז הוצאתו. נכון ל-23 באוגוסט, השיר הורד ב-2,545,837 הורדות בתשלום בקוריאה הדרומית בלבד. גם בפינלנד הגיע השיר למקום הראשון במצעד ההורדות.
בשבוע שמסתיים ב-8 בספטמבר 2012, נכנס השיר למצעד ההורדות של בילבורד, במקום ה-74, עם 23,000 הורדות, ושבועיים לאחר מכן הגיע למקום ה-25 עם 61,000 הורדות. בשבוע שמסתיים ב-29 בספטמבר הגיע השיר למקום הרביעי במצעד, עם 188,000 הורדות. בגיליון שייצא ב-22 בספטמבר נכנס השיר למצעד 100 השירים המצליחים ביותר של מגזין בילבורד (Billboard Hot 100), שבו דורג במקום ה-64; בהיכנסו למצעד זה היה לשיר הקיי-פופ השני בסך הכול שמדורג במצעד, לאחר השיר "Nobody" של להקת Wonder Girls מ-2009. באותו שבוע "גנגנם סטייל" אף דורג לראשונה במצעד שירי הפופ של בילבורד, במקום ה-28. נכון ל-11 באוקטובר 2012 הורד השיר במיליון הורדות בתשלום בארצות הברית. בשבוע השני שלו במצעד 100 השירים המצליחים של בילבורד, הגיע השיר למקום ה-11 במצעד. בשבוע השלישי שלו במצעד, הגיע עד למקום השני, אחד לפני "One More Night" של מארון 5, והיה לשיר הקיי-פופ הראשון אי פעם שמגיע לעשירייה הראשונה במצעד.
בישראל דורג השיר במקום הרביעי במצעד הבינלאומי השנתי של ynet וגלגלצ לשנת 2012.
מיקומים במצעדים > מיקומי שיא במצעדים

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטריה | Ö3 אוסטריה טופ 40‏ | 1 |  |
|  אוסטרליה | מצעד הסינגלים האוסטרלי | 1 |  |
|  איסלנד | הפלייליסט | 3 |  |
|  אירופה | אירופה הוט 100 | 1 |  |
|  איטליה | מצעד הסינגלים האיטלקי | 4 |  |
|  אירלנד | מצעד הסינגלים האירי | 2 |  |
|  ארצות הברית | בילבורד הוט 100 | 2 |  |
|  גרמניה | GfK – טופ 100 | 1 |  |
|  דנמרק | היטליסטן | 1 |  |
|  הולנד | מצעד 40 הסינגלים ההולנדיים | 1 |  |
|  הונגריה | Rádiós Top 40 | 6 |  |
|  הממלכה המאוחדת | מצעד הסינגלים הבריטי | 1 |  |
|  ולוניה | אולטראטופ 40 | 2 |  |
|  ונצואלה | רקורד ריפורט | 47 |  |
|  יוון | IFPI Greece | 1 |  |
|  יפן | יפן הוט 100 | 20 |  |
|  ישראל | מדיה פורסט ישראל | 1 |  |
|  מקסיקו | טופ 100 – מקסיקו | 1 |  |
|  נורווגיה | VG-lista | 1 |  |
|  ניו זילנד | המצעד הניו זילנדי הרשמי | 1 |  |
|  סלובקיה | ČNS IFPI | 9 |  |
|  ספרד | PROMUSICAE | 3 |  |
|  סקוטלנד | מצעד הסינגלים הסקוטי | 1 |  |
|  פולין | ZPAV | 1 |  |
|  פורטוגל | מצעד הסינגלים הפורטוגזי | 1 |  |
|  פינלנד | המצעדים הפיניים הרשמיים | 1 |  |
|  פלנדריה | אולטראטופ 50 | 1 |  |
|  צ'כיה | ČNS IFPI | 1 |  |
|  צרפת | SNEP | 1 |  |
|  קוריאה הדרומית | סירקל צ'ארט | 1 |  |
|  קנדה | קנדה הוט 100 | 1 |  |
|  רוסיה | טופ-היט | 6 |  |
|  שוודיה | סוורייטופליסטן | 2 |  |
|  שווייץ | המצעד השווייצרי | 1 |  |
דאבור שוקר

דאבור שוקר (קרואטית: Davor Šuker‏; נהגה: ‏[dâʋoːr ʃǔker]קובץ:Hr-Davor Šuker.ogg‏Ⓘ‏; נולד ב-1 בינואר 1968 ביוגוסלביה) הוא כדורגלן עבר קרואטי. שוקר שיחק בעמדת החלוץ במספר מועדונים ברחבי אירופה, היה למלך השערים במונדיאל 1998 והוא הכובש המצטיין בכל הזמנים של נבחרת קרואטיה בכדורגל עם 45 שערים.
ביוגרפיה

שוקר החל את הקריירה ב-1984 בקבוצה מקומית, ועבר לדינאמו זגראב ב-1989. לאחר שהרשים בליגה היוגוסלבית הראשונה, ערך את הופעתו הבינלאומית הראשונה בנבחרת יוגוסלביה בשנת 1990 נגד רומניה. ב-1991, בדיוק לפני שמלחמת יוגוסלביה פרצה, שוקר שיחק בשני משחקים בנבחרת יוגוסלביה בכדורגל, שם הוא כבש את השער הבינלאומי הראשון שלו.
ב-1991 עבר למועדון הספרדי סביליה. שנה אחר כך, לאחר שקרואטיה הכריזה על עצמאותה, זומן לנבחרת קרואטיה. אחרי שכיכב בטבלת מלך השערים בספרד, הבקיע שוקר שלושה שערים לזכות קרואטיה ביורו 96.
ב-1996 עבר שוקר לריאל מדריד, ושם זכה בתואר משמעותי ראשון. הוא זכה באליפות ספרד ב-1997 ובליגת האלופות ב-1998. בסוף העונה המוצלחת הזו, זכה בתואר נעל הזהב במונדיאל 1998 לאחר שכבש שישה שערים. שוקר עבר לארסנל ב-1999. לאחר מכן, שיחק גם בווסטהאם יונייטד ובמינכן 1860.
שוקר סיים את הקריירה שלו עם 46 שערים בינלאומיים, 45 מהם לזכות קרואטיה, והוא מוביל בטבלת מלך השערים של הנבחרת בכל הזמנים. בנובמבר 2003, במסגרת פרסי היובל של אופ"א, נבחר לכדורגלן הזהב של קרואטיה. כמו כן הוא נבחר על ידי פלה לאחד מ-125 שחקני הכדורגל החיים הטובים בעולם במרץ 2004.
נכון לשנת 2005 הוא מנהל עסק פרטי: "האקדמיה לכדורגל של דאבור שוקר" בזאגרב, קרואטיה.
ב-2010 נחשף צילום של שוקר מניח זר פרחים וחולק כבוד על קברו של פושע המלחמה הנאצי אנטה פאבליץ' מתקופת משחקו בריאל מדריד בשנת 1996. בתגובה אמר ”כולם יודעים את דעותיו של דאבור שוקר”
דאגלס אושרוף

| --- | --- |

 לידה:  1 באוגוסט 1945 (בן 79) אברדין, ארצות הברית 
 ענף מדעי:  פיזיקה
 מקום מגורים:  ארצות הברית
 מקום לימודים:  המכון הטכנולוגי של קליפורניה  אוניברסיטת קורנל  Aberdeen High School 
 מנחה לדוקטורט:  דייוויד לי 
 מוסדות:  אוניברסיטת סטנפורד  מעבדות נוקיה בל 
 פרסים והוקרה:  Continuing Bass University Fellow in Undergraduate Education (2001)  פרס לזכר ריצ'טמייר (1998)  פרס אוליבר באקלי (1981)  הפרס להנצחת סיימון (1976)  פרס נובל לפיזיקה (1996)  עמית החברה הפיזיקלית האמריקאית  עמיתי מקארתור 
 בן או בת זוג:  פיליס ליו-אושרוף 
 הערות:  יהודי
 אתר רשמי
 תרומות עיקריות
 נוזל-על
 
דאגלס אושרוף (באנגלית: Douglas Osheroff; נולד ב-1 באוגוסט 1945 באברדין שבוושינגטון) הוא פיזיקאי יהודי אמריקאי, שזכה בפרס נובל לפיזיקה בשנת 1996.
השכלה ופעילות

פרק זה לוקה בחסר. אנא תרמו לוויקיפדיה ו.
דאגלס אושרוף נולד באברדין (וושינגטון) למשפחת מהגרים יהודים מרוסיה. השתלם במכון הטכנולוגי של קליפורניה. קיבל תואר דוקטור ב-1973 באוניברסיטת קורנל. שימש כחוקר פיזיקה של חומר מעובה באוניברסיטת סטנפורד.
בתחילת שנות ה-70 של המאה ה-20 עסק יחד עם דייוויד לי ורוברט ריצ'רדסון במחקר בו גילו כי הליום הוא מהגזים המעטים בעלי מקדם ג'ול-תומסון שלילי בתנאי לחץ וטמפרטורה סטנדרטיים. פירוש הדבר שכאשר מניחים לו להתפשט מלחץ גבוה ללחץ נמוך, הגז מתחמם. רק מתחת לטמפרטורת האינוורסיה שלו - כ-32 עד 50 קלווין בלחץ אטמוספירי - הוא מתקרר בשעת ההתפשטות. כאשר מקררים את ההליום לטמפרטורה שמתחת ל-K 2.175 הופך ההליום לנוזל-על (superfluid) ומשנה את תכונותיו, הוא נע ללא חיכוך, צמיגותו נעלמת לחלוטין, ומוליכות החום שלו גבוהה, היכולת לזרום במדרון עולה וחדירות דרך פתחים זעירים (מצב זה נקרא גם Helium II).
על גילוי זה קיבל פרס נובל לפיזיקה ב-1996, יחד עם דייוויד לי ורוברט ריצ'רדסון.
אושרוף השתתף בוועדת החקירה שבדקה את אסון מעבורת החלל קולומביה.
דניאל גאורגייבסקי

דניאל גאורגייבסקי (נולד ב-17 בפברואר 1988) הוא כדורגלן עבר מקדוני-אוסטרלי ששיחק בעמדת המגן הימני.
קריירה

גאורגייבסקי התחיל את הקריירה שלו במחלקת הנוער של מרקוני סטליונס האוסטרלית ובגיל 18 עזב לדינמו זגרב הקרואטית. בקיץ 2007 חתם במג'ימורייה צ'אקובץ מהליגה הקרואטית השנייה. בעונתו השנייה עלה עם המועדון לליגת העל הקרואטית, אך ירד עימה שוב בסיום העונה שלאחר מכן. בקיץ 2010 חתם בשיבניק. בסיום עונת 2011/2012 ירד עם הקבוצה לליגה השנייה וחתם בסטיאווה בוקרשט עימה זכה ב-2 אליפויות ובסופר קאפ אחד. בספטמבר 2014 חתם במלבורן ויקטורי. ב-30 במרץ 2017 מלבורן ויקטורי הודיע על עזיבתו של גוארגייבסקי כעבור זמן קצר חתם בניוקאסל ג'טס.
ב-2 בספטמבר 2011 ערך את הופעת הבכורה שלו בנבחרת מקדוניה נגד רוסיה במסגרת מוקדמות יורו 2012.
תארים

אליפות רומניה: 2012/2013, 2013/2014
הסופר קאפ הרומני: 2013
דייר רוז

אלודר אנתוני "דייר" רוז (באנגלית: Oludare Anthony "Dare" Rose; נולד בשנת 2002) הוא שחיין אמריקאי, אלוף עולם (פוקואוקה 2023) במשחה שליחים 4x100 מטר מעורב, זוכה מדליית ארד באליפות העולם (פוקואוקה 2023) ואלוף ארצות הברית (2023) במשחה ל-100 מטר פרפר.
ביוגרפיה

רוז נולד בניו יורק בנם של קמי ואנתוני רוז. הוא גדל בניו ג'רזי. החל לשחות בגיל 6. הוא לומד ושוחה באוניברסיטת קליפורניה בברקלי.
ביוגרפיה > 2023 > אלוף ארצות הברית

באליפות ארצות הברית שנערכה באינדיאנפוליס, אינדיאנה בסוף יוני 2023 הוא זכה בשתי מדליות, זהב וכסף. מדליית זהב במשחה ל-100 מטר פרפר בשיא אישי דחש של 50.74 שיות, לפני תומאס הילמן (51.19 שניות) ושיין קאסאס (51.42 שניות), כבר בשלב חצי הגמר הוא קבע שיא אישי חדש של 50.87 שניות. מדליית כסף במשחה ל-50 מטר פרפר בתוצאה של 23.20 שניות, אחרי מייקל אנדרו (23.11 שניות) ולפני קיילב דרסל (23.35 שניות), בשלב חצי הגמר הוא קבע שיא אישי חדש של 23.16 שניות ועלה ראשון למשחה הגמר. נוסף לכך, הוא סיים עשירי, שני במקצה ב', במשחה ל-200 מטר פרפר בשיא אישי חדש של 1:55.93 דקות, מאית אחרי אהרון שאקל (1:55.92 דקות). התוצאה שקבע הייתה התוצאה השביעית במשחה הגמר.
ביוגרפיה > 2023 > מדליית ארד באליפות העולם

באליפות העולם שנערכה בפוקואוקה, יפן ביולי 2023 זכה ב-3 מדליות, זהב ו-2 ארד. מדליית זהב במשחה שליחים 4x100 מטר מעורב ביחד עם ראיין מרפי, ניק פינק וג'ק אלכסי בשיא אליפות חדש של 3:27.20 דקות, לפני הרפובליקה העממית של סין שקבעה שיא אסיה חדש של 3:29.00 דקות ואוסטרליה (3:29.62 דקות), כשחיין שלישי הוא שחה את סגנון הפרפר ב"זינוק שליחים" בתוצאה של 50.13 שניות. מדליות ארד, במשחה ל-100 מטר פרפר בשיא אישי חדש של 50.46 שניות, אחרי מקסים גרוסה מצרפת (50.14 שניות) וג'ושוע ליינדו מקנדה (50.34 שניות) ובמשחה שליחים משולב 4x100 מטר מעורב לאחר ששחה בשלב המוקדמות. נוסף לכך, הוא סיים במקום שישי במשחה ל-50 מטר פרפר בתוצאה של 23.01 שניות, בשלב חצי הגמר הוא קבע שיא אישי חדש של 22.79 שניות ועלה שני למשחה הגמר, התוצאה שקבע הייתה התוצאה השנייה בטיבה במשחה הגמר.
שיאים אישיים > בריכה אולימפית

50 מטר פרפר: 22.79 שניות (2023)
100 מטר פרפר: 50.46 שניות (2023)
200 מטר פרפר: 1:55.93 דקות (2023)
גבעות אוראול

| --- | --- |
אין תמונה חופשית
 מידע כללי
 גובה:  1,080 מ' 
 מיקום:  אזור הברית האנטארקטית,
 קואורדינטות:  63°46′00″S 58°54′00″W﻿ / ﻿63.7667°S 58.9°W﻿ / -63.7667; -58.9
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהגבעות אוראול(למפת חצי האי האנטארקטי רגילה) בסיס חנרל ברנרדו אוהיגינס ריקלמהגבעות אוראול(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיגבעות אוראול(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיגבעות אוראול
 
גבעות אוראול או גבעות אוראולה או גבעות אוריאול (באנגלית: Aureole Hills; מילולית: גבעות האוראולה או גבעות ההילה) הן זוג גבעות, בסמוך ממערב לקצה הצפוני של רמת דטרויט שבחצי האי טריניטי - בקצה הצפון מזרחי של חצי האי האנטארקטי, בארץ גרהאם שבאנטארקטיקה.
לגבעות צורה חרוטית. מדרונות הגבעות חלקים, ומכוסים קרח.
גובהה של הגבוהה מבין שתי הגבעות - 1,080 מטרים מעל פני הים; גובהה של הנמוכה מבין שתי הגבעות 1,015 מטרים מעל פני הים.
היסטוריה > גילוי הגבעות

הגבעות נסקרו לראשונה בנובמבר 1948 על ידי סקר שטחי חסות איי פוקלנד. משלחת הסקר יצאה לסקר זה מבסיס מפרץ התקווה.
היסטוריה > מקור השם

שמן של הגבעות ניתן להן על ידי סקר שטחי חסות איי פוקלנד.
השם תיאורי.
לקריאה נוספת

• Heroy, D., Sjunneskog, C., & Anderson, J. (2008), , Antarctic Science, 20(1), 69-87. https://doi:10.1017/S0954102007000788
• R. G. B. Renner, , British Antarctic Survey, 1980, P 35 - 44
הערות שוליים

↑  גאזט השמות האנטארקטיים הרשמי של ארצות הברית
1 2 3 4 5 6 7 8  מידע גאוגרפי והיסטורי באתר הסקר הגאולוגי של ארצות הברית
1 2 3 4 5 6 7 8 9 10 11  מידע גאוגרפי והיסטורי באתר הגאזט האנטארקטי המשווה SCAR של ממשלת אוסטרליה
גרשון ברין

| --- | --- |

 לידה:  21 באוקטובר 1935 (בן 88) תל-אביב, פלשתינה (א"י) 
 ענף מדעי:  מקרא
 מקום מגורים:  ישראל
 מקום לימודים:  אוניברסיטת תל אביב 
 תרומות עיקריות
 חקר המקרא
 
גרשון ברין (נולד ב-21 באוקטובר 1935) הוא פרופסור אמריטוס בחוג למקרא באוניברסיטת תל אביב.
ביוגרפיה

ברין נולד בתל אביב. בילדותו למד בתלמוד תורה ומשם עבר לבית הספר העממי תחכמוני, ואחר כך בתיכון עירוני תל אביב. שירת בצה"ל בשנים 1953 – 1956. הוא נשוי ואב לארבעה.
ב-1961 קיבל תואר ראשון בחוגים מקרא, ספרות עברית ולשון עברית באוניברסיטת תל אביב וב-1965 קיבל תואר שני בחוג למקרא ולימודים צמודים באוניברסיטה העברית.
הוסמך לדוקטור לפילוסופיה באוניברסיטת תל אביב, נושא הדיסרטציה: "הבכור בישראל בתקופת המקרא" בהדרכת פרופ׳ יעקב ליכט (1972).
שימש כראש החוג למקרא באוניברסיטת תל אביב בשנים 1978–1982, 1990-1989, 2000-1996. פרש לגמלאות כפרופסור אמריטוס בשנת 2005.
עמית מחקר כ-Harry Starr Fellow, המרכז ללימודי היהדות, אוניברסיטת הרווארד 1997.
חוקר אורח באוניברסיטת אוקספורד בשנת 1985, פרופסור אורח באוניברסיטת פלורידה בשנת 1987, חוקר אורח באוניברסיטאות פרינסטון בשנת 1991-1990; בהרווארד בשנת 2001- 2002, וסטנפורד בשנים 2004 – 2005.
גרשון ברין לימד שנים רבות בחוג למקרא שבמכללת סמינר הקיבוצים. הוא אף שימש שם כראש החוג למקרא בשנים 1976 ועד 1983 וכן משנת 1989 ועד 1990 ומשנת 1992 ועד 1995, כמו כן הוא משמש עד עתה כחבר במועצה האקדמית של המוסד.
תחומי התמחותו במחקר — ספרות הנבואה הקלאסית; החוק המקראי; ספרות המגילות הגנוזות; פרשנות המקרא בימי הביניים. כתב וערך שבעה עשר ספרים ועוד כמאה מאמרים.
ביוגרפיה > הישגיו במחקר

ברין עוסק בספרות הנבואה בהרבה ממחקריו. ראש לכל אלה הוא עיסוקו האינטנסיבי בספר יחזקאל ובדמות הנביא יחזקאל. פירוש שלם על ספר יחזקאל מצוי בין שאר פרסומיו, כאשר הראשון שבפרסומיו הוא מונוגרפיה מקפת על ספר יחזקאל: "עיונים בספר יחזקאל". הוא גם עסק בספר ירמיה, בעיקר בסיפורים הביוגרפיים שבו. במסגרת המונוגרפיה המקפת על כלל הנבואה "מחקרים בספרות הנבואה הקלאסית" הקדיש מקום נרחב לעיון בנבואת מיכה, בן זמנו של הנביא ישעיהו.
בחוקה המקראית עסק ברין בחיבורו Studies in Biblical Law ובו סוגיות של התפתחות החוק המקראי וזיקת החומר החוקי שבמגילות הגנוזות לחוקת המקרא.
עיסוקו המקיף בספרות המגילות מוצא את ביטויו בשלושה מספריו: "סוגיות במקרא ובמגילות", "The Concept of Time in the Bible and the Dead Sea Scrolls" ו"מחקרים במקרא ובמגילות". בנוסף על כך הוא דן בסוגיות מגוונות בספרות המגילות מתוך התמקדות בתעודות חוכמתיות מקומראן ובתעודות אחרות.
ברין פרסם חיבורים רבים על ספרות הפרשנות של ימי הביניים, ובכלל זה בארבעה ספרים, האחד מוקדש לר' יוסף קרא, והאחר, ״רעואל וחבריו״ מוקדש לספרות הפרשנית הביזנטית, וזאת על פי כתבי יד מגניזת קהיר. השלישי, ״עיונים ב׳לקח טוב׳ לחמש מגילות״ (תשע״ח), הרביעי, ״פרשנים ביזנטיים יהודים באלף השני לספירה״ דן במשנתם של ארבעה פרשנים מיוון ומאיטליה הדרומית הביזנטית. נוסף על אלה פרסם מחקרים על פרשנים אחרים, כגון מחקרו החלוצי על ר׳ יהודה החסיד.
ספריו

עיונים בספר יחזקאל, תל אביב תשל"ה, הוצאת הקיבוץ המאוחד ואוניברסיטת תל אביב.
הנביא במאבקיו - עיון בארבעה סיפורים ביוגרפיים בנבואה, תל אביב תשמ"ג, הוצאת בית הספר למדעי היהדות ומפעלים אוניברסיטאיים להוצאה לאור.
מחקרים בפירושו של ר' יוסף קרא, תל אביב תש"ן, הוצאת בית הספר למדעי היהדות ומפעלים אוניברסיטאיים להוצאה לאור.
סוגיות במקרא ובמגילות — אסופת מחקרים, תל אביב תשנ"ד, הוצאת הקיבוץ המאוחד ואוניברסיטת תל אביב.
מחקרים בספרות הנבואה הקלאסית, מוסד ביאליק, תשס"ו.
רעואל וחבריו — פרשנים יהודים מביזנטיון מסביבות המאה העשירית לספירה, ההוצאה לאור של אוניברסיטת תל אביב תשע"ד.
עיונים ב״לקח טוב״ לחמש מגילות — קווים בפרשנות הביזנטית בתחילת האלף השני לספירה, הוצאת הקיבוץ המאוחד תשע״ח.
פרשנים ביזנטיים יהודים באלף השני לספירה — עיונים במשנתם של ר׳ טוביה ב״ר אליעזר, ר׳ מנחם ב״ר שלמה, ר׳ ישעיה מטראני ור׳ מיוחס ב״ר אליהו, הוצאת כרמל, ירושלים תשפ״א.
מחקרים במקרא ובמגילות, הוצאת כרמל, ירושלים תשפ״ב.
* .S
.JSOT, Supplement Series, Sheffield Academic Press, Sheffield,1994
.The Concept of Time in the Bible and the Dead Sea Scrolls, Brill: Leiden 2001
ספריו > ספרים בעריכתו

יעקב ליכט, גרשון ברין, הצבי ישראל, קובץ מאמרים במקרא לזכרם של ישראל וצבי ברוידא, תל אביב תשל"ו, הוצאת בית הספר למדעי היהדות, אוניברסיטת תל אביב.
מרדכי ע' פרידמן, אברהם טל, גרשון ברין, תעודה ג׳, מאסף בית הספר למדעי היהדות, אוניברסיטת תל אביב, תל אביב תשמ"ג.
ספר יחזקאל, אנציקלופדיה עולם התנ"ך (פרקים מ-מח נערכו על ידי פרופ׳ מנחם הרן), רמת גן תשמ"ו, הוצאת רביבים.
ספר מלאכי בתוך: תרי עשר ב', אנציקלופדיה עולם התנ"ך, תל אביב תשנ"ה, הוצאת רביבים.
ספר תהילים, חומש שלישי [פרקים עג-פט], אנציקלופדיה עולם התנ"ך, תל אביב תשנ"ו, הוצאת רביבים.
יובל לחקר מגילות ים המלח (ביחד עם בלהה ניצן); ירושלים תשס״א, יד יצחק בן-צבי. (הספר בקטלוג ULI)
ספריו > פרסים

פרס מפעל הפיס על הדיסרטציה "הבכור בישראל בתקופת המקרא" (1973)
פרס סמואל יאנג על הספר "עיונים בספר יחזקאל" (1974/5)
פרס מטעם American Academy for Jewish Research על "מחקרים בפירושו של ר' יוסף קרא" (1990)
פרס מטעם American Academy for Jewish Research על "סוגיות במקרא ובמגילות ים המלח" (1990)
פרס מטעם Memorial Foundation for Jewish Culture על הספר "רעואל וחבריו" (2012)
גרגראט

| --- | --- |

 טריטוריה:  סהרה המערבית סהרה המערבית
 שפה רשמית:  ערבית
 גובה:  20 מטרים
 אוכלוסייה:  ‏
  ‑ בכפר:  28
 קואורדינטות:  21°25′34″N 16°57′31″W﻿ / ﻿21.426111111111°N 16.958611111111°W﻿ / 21.426111111111; -16.958611111111 
  מפת מיקום  מפה מפורטת   (למפת סהרה המערבית מוגדלת) לעיון סמארה בוז'דור דאחלה ביר גנדוז מרוקו א. מאוריטניה האוקיינוס האטלנטי  האיים הקנרייםגרגראט(למפת סהרה המערבית רגילה) לעיון סמארה בוז'דור דאחלה ביר גנדוז מרוקו א. מאוריטניה האוקיינוס האטלנטי  האיים הקנרייםגרגראט  he tabBackground:;tabBorder:#aaa;defaultTab:0;
 
גרגראט (בערבית מרוקאית: گرگرات, שפות ברבריות: Gargaren) הוא כפר קטן בדרום סהרה המערבית, 11 ק"מ מן הגבול עם מאוריטניה ו-5 ק"מ מהאוקיינוס האטלנטי. הכפר בשליטת מרוקו. חותמת ביקורת הדרכונים המרוקאית נושאת את שמו של ביר גנדוז, כפר סמוך.
בינואר 2015, הקימה חזית הפוליסריו נוכחות צבאית בגרגראט על שפת הים, אך ככל הנראה עדיין לא החלה לשלוט בדרכונים של אנשים המגיעים למאוריטניה.
חשיבותה של גרגראט למרוקו טמונה בשני היבטים: ייצוא ירקות מרוקאי למאוריטניה עובר דרך תחנת גבול זו וזו הדרך היחידה למרוקאים לעזוב את ארצם ביבשה ללא ויזה למדינה אחרת. חשיבותו של גרגראט לרפובליקת סהרה המערבית הדמוקרטית טמונה בעובדה שזהו המקום היחיד שבו היא יכולה להפעיל לחץ על מרוקו על ידי בידודו ממאוריטניה.
מרוקו נקטה פעולה צבאית באזור ב-13 בנובמבר 2020, בניסיון לאכוף תנועה חופשית של סחורות ואנשים בין שטח בשליטת מרוקו ומאוריטניה. חזית פוליסריו התומכת בעצמאות סהרה המערבית הכריזה על סיום הפסקת האש בשנת 1991, בעוד שמרוקו הכחישה כי היו עימותים מזוינים בין הצדדים ואמרה כי הפסקת האש נותרה במקום.
דניאל ג'יידלין

| --- | --- |
אין תמונה חופשית
 לידה:  1983 (בת 41 בערך) ישראל 
 מדינה:  הממלכה המאוחדת, ישראל 
 מקום לימודים:  תלמה ילין 
 פרופיל ב-IMDb
 
דניאל ג'יידלין (נולדה ב-1983) היא שחקנית ויוצרת קולנוע ישראלית-בריטית.
ביוגרפיה

ג'יידלין נולדה בישראל וגדלה גם בלונדון. בתיכון למדה בבית הספר תלמה ילין שגבעתיים, במגמת אמנות פלסטית. בסיום התיכון כבת 17 היא החלה ללמוד בבית הספר למשחק ומשחק מול מצלמה של שרון אלכסנדר ולאחר שנה חזרה ללונדון להמשיך את הלימודים במשחק שם. היא למדה לתואר ראשון בבית הספר למשחק Arts Educational School London.
מתגוררת לסירוגין גם בתל אביב.
קריירה

בשנת 2007 שיחקה בתפקיד אורח בשני פרקים של העונה הראשונה של הסדרה הבריטית "סקינס".
בנוסף ב-2007 הקימו ג'יידלין ובן זוגה הבריטי סטיבן הילדר את חברת ההפקה Jadelyn-Hilder Productions. הם יצרו סרטים קצרים, ביניהם סרט בן 40 דקות בשם "The Ending", וסרט באורך מלא בשם "Folie A Trois" ("טירוף כפול שלוש"), בו שיחקו אילנית גרשון, אברי ארבל ומעיין מלכה. את כל הסרטים ג'יידלין כתבה וביימה.
ב-2011 שיחקה בתפקיד יוליה בסדרה הישראלית "ילדי ראש הממשלה" ב-HOT.
ב-2012 שיחקה בסרט הרוסי "המנצח" ("Dirizhyor") שעוסק בהגעת תזמורת לירושלים. השתתפה גם בעוד מספר סרטים עצמאיים.[דרוש מקור] באותה שנה, ג'יידלין כתבה ושיחקה בסרט הקצר "באני לאב" אותו ביימה רוני קידר.
ב-2015 שיחקה בסרט האימה הישראלי דובר-האנגלית "ג'רוזלם" לצידם של יעל גרובגלס ויון תומרקין. ב-2019 שיחקה בסרטו של יוסף אל-דרור "בלי דם".
ב-2023 הופיעה בסדרה "חאנשי" בתור נעמי, שותפתה לדירה של נוקי, שלא מחבבת את חאנשי מלכתחילה.
הערות שוליים

1 2 3 4  אבנר שביט‏, סוף העולם שמאלה: ריאיון עם דניאל ג'יידלין על הסרט הישראלי האפוקליפטי "ג'רוזלם", באתר וואלה, 6 ביולי 2016
1 2  נחום מוכיח, 11 במאיות מתמודדות על פרס אופיר, הבמה, 10 באוגוסט 2014
↑  שלי גרוס, דניאל ג'יידלין ("חאנשי") מדגימה איך להתלבש כמו וונסדיי, מבלי להיראות מחופשת, באתר ynet, 5 בפברואר 2023
| --- | --- |
בקרת זהויות :  VIAF: 6147093752925002592   WorldCat (עם VIAF): 6147093752925002592
גרשון בקון

גרשון בקון (נולד ב-17 בדצמבר 1948 בפילדלפיה, ארצות הברית) הוא היסטוריון, חוקר תולדות יהדות מזרח אירופה, פרופסור בדימוס באוניברסיטת בר-אילן.
קורות חיים

גרשון בקון נולד ב-17 בדצמבר 1948 בפילדלפיה, ארצות הברית.
בשנת 1981 הוא עלה לישראל. החל מאותה שנה הוא מכהן כפרופסור חבר באוניברסיטת בר-אילן.
לבקון ולרעייתו ארבעה ילדים.
השכלה וקריירה

בשנת 1972 קיבל בקון הסמכה לרבנות מבית המדרש לרבנים באמריקה
את לימודיו האקדמיים בתחום ההיסטוריה היהודית הוא השלים באוניברסיטת קולומביה, ניו יורק, שם הוענק לו בשנת 1979 התואר דוקטור לפילוסופיה.
כמו כן, הוא למד והשלים תואר שני בספרות עברית, תואר ראשון בלימודי המזרח התיכון העתיק ותעודת הוראה.
בקון שולט בשפות: עברית, אנגלית, יידיש, צרפתית, גרמנית, פולנית ורוסית.
השכלה וקריירה > תחומי המחקר

ההיסטוריה הפוליטית, החברתית והאינטלקטואלית/דתית של יהודי פולין ורוסיה במאה ה-19 וראשית המאה ה-20 עם דגש מיוחד על התקופה בין שתי מלחמות העולם
תולדות היהדות האורתודוקסית במזרח אירופה
תולדות הרבנות באירופה ובארצות הברית
תולדות נשים יהודיות בפולין
תנועות פוליטיות ואידאולוגיות ביהדות אירופה במאה ה19 והמאה ה-20
השכלה וקריירה > פעילות בישראל ומחוצה לה

החל משנת 1981 ועד לשנת 2017, עת פרש לגמלאות, שימש גרשון בקון כפרופסור חבר במחלקה לתולדות ישראל באוניברסיטת בר-אילן.
בשנים 1998–2001 שימש כראש המחלקה.
במקביל כיהן בתפקידים ציבוריים, אקדמיים וקהילתיים רבים. ביניהם:
עורך ראשי של כתב העת הדו-לשוני "גלעד" לחקר יהדות פולין, בהוצאת המכון לחקר התפוצות באוניברסיטת תל אביב, החל משנת 2016
בעל הקתדרה לחקר יהדות פולין ותרבותה ע"ש מרסל ומריה רוט, במחלקה לתולדות ישראל ויהדות זמננו, אוניברסיטת בר-אילן
חבר הנהלה, קרן קלר,
חבר הנהלת האיגוד העולמי למדעי היהדות, 2009-2001
חבר מערכת כתב-עת מדעי היהדות/ Jewish Studies, 2009-2005
חבר הנהלת הארכיון המרכזי לתולדות העם היהודי (נציג החברה ההיסטורית הישראלית), 2009-2004
חבר מערכת בינלאומית, Scripta Judaica Cracoviensa, 2002
חבר מערכת של אנציקלופדיית ייווא ליהודי מזרח אירופה; ראש החטיבה על "פולין, 1939-1795", 2008-2001
בעל הקתדרה לתולדות הרבנות באירופה בדורות האחרונים ע"ש קליין, אוניברסיטת בר-אילן
חבר מועצת החברה ההיסטורית הישראלית, 2003-2000
ראש המכון לחקר הציונות הדתית, אוניברסיטת בר-אילן, 1998-1997
לקט ספרים שכתב וערך

פוליטיקה ומסורת, אגודת ישראל בפולין, מרכז זלמן שזר, 2005
מחקרים בתולדות יהודי אשכנז, הוצאת אוניברסיטת בר-אילן, 2008
בר-אילן - ספר השנה למדעי הרוח, כד-כה, הוצאת אוניברסיטת בר-אילן, 1989
תולדות עם ישראל והחברה היהודית בת זמננו, בעריכת גרשון בקון ואחרים, האיגוד העולמי למדעי היהדות, 2009
הערות שוליים

1 2 3 4 5  גרשון בקון, קורות חיים - פרופסור גרשון בקון
↑  סגל אקדמי, המחלקה לתולדות ישראל ויהדות זמננו, אוניברסיטת בר-אילן
↑  גרשון בקון - דף מחבר, הוצאת אוניברסיטת בר-אילן
דייקי האשימוטו

דייקי האשימוטו (ביפנית: 橋本 大輝; נולד ב-7 באוגוסט 2001) הוא מתעמל מכשירים יפני, האלוף האולימפי בתחרות הקרב-רב אישי ותרגיל על המתח (טוקיו 2020) ובתחרות הקרב-רב קבוצתי (פריז 2024).
חיים אישיים

האשימוטו נולד בנריטה שביפן.
שני אחיו הגדולים, טאקויה וקנגו, שהתחרו בהתעמלות אמנותית ברמת המועדון והאוניברסיטה ביפן, נתנו להאשימוטו השראה להתחיל להתאמן בהתעמלות בגיל 7 במועדון הצעירים סווארה.
האשימוטו הוא סטודנט באוניברסיטת ג'ונטנדו בטוקיו שביפן.
חיים אישיים > 2019

האשימוטו התחרה באליפות העולם בהתעמלות בשטוטגרט שבגרמניה, בה זכה במדליית ארד יחד עם נבחרתו בתחרות הקבוצתית.
חיים אישיים > 2021

באולימפיאדת טוקיו (2020) שנערכה בטוקיו שביפן, האשימוטו התחרה יחד עם הנבחרת היפנית, שכללה גם את קאזומה קאיה, טאקרו קיטאזונו וווטארו טאניגאווה.  יחד עם נבחרתו הוא זכה במדליית הכסף בתחרות הקבוצתית לגברים, עם ציון כולל של 262.397, שהייתה רחוק 0.103 נקודות מהציון הכולל של נבחרת הוועד האולימפי הרוסי שזכתה בזהב. הוא זכה גם במדליית הזהב בתחרות הקרב-רב אישי לגברים, עם ציון כולל של 88.465.
הערות שוליים

1 2  "Artistic Gymnastics HASHIMOTO Daiki". Tokyo 2020 Olympics (באנגלית אמריקאית). נבדק ב-2021-07-27.
↑  "Artistic Gymnastics KAYA Kazuma". Tokyo 2020 Olympics (באנגלית אמריקאית). נבדק ב-2021-07-27.
↑  "Artistic Gymnastics - Team Japan". Tokyo 2020 Olympics (באנגלית אמריקאית). נבדק ב-2021-07-27.
↑  https://www.si.com/.amp/olympics/2021/07/26/russia-beats-japan-mens-team-gymnastics-tokyo-olympics
↑  "Artistic Gymnastics - Final Results". Tokyo 2020 (באנגלית אמריקאית). נבדק ב-2021-07-27.
↑  "Artistic Gymnastics - Final Results". Tokyo 2020 (באנגלית אמריקאית). נבדק ב-2021-07-28.